CELEX: 32011R0263
Language: fi
Date: 2011-03-17 00:00:00
Title: Komission asetus (EU) N:o 263/2011, annettu 17 päivänä maaliskuuta 2011 , eurooppalaisesta sosiaalisen suojelun integroidusta tilastointijärjestelmästä (ESSPROS) annetun Euroopan parlamentin ja neuvoston asetuksen (EY) N:o 458/2007 täytäntöönpanosta ESSPROS-järjestelmän nettososiaalietuuksia koskevaan moduuliin liittyvän täysimittaisen tiedonkeruun käynnistämisen osalta  ETA:n kannalta merkityksellinen teksti

18.3.2011   
            
            
               FI
            
            
               Euroopan unionin virallinen lehti
            
            
               L 71/4
            
         KOMISSION ASETUS (EU) N:o 263/2011,
   annettu 17 päivänä maaliskuuta 2011,
   eurooppalaisesta sosiaalisen suojelun integroidusta tilastointijärjestelmästä (ESSPROS) annetun Euroopan parlamentin ja neuvoston asetuksen (EY) N:o 458/2007 täytäntöönpanosta ESSPROS-järjestelmän nettososiaalietuuksia koskevaan moduuliin liittyvän täysimittaisen tiedonkeruun käynnistämisen osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eurooppalaisesta sosiaalisen suojelun integroidusta tilastointijärjestelmästä (ESSPROS) 25 päivänä huhtikuuta 2007 annetun Euroopan parlamentin ja neuvoston asetuksen (EY) N:o 458/2007 (1) ja erityisesti sen 5 artiklan 2 kohdan ja 7 artiklan 3 kohdan,
   sekä katsoo seuraavaa:
   
               (1)
            
            
               Asetuksessa (EY) N:o 458/2007 vahvistetaan menetelmäkehys, jota käytetään vertailukelpoisten tilastojen kokoamiseksi Euroopan unionin käyttöön, sekä eurooppalaisen sosiaalisen suojelun integroidun tilastointijärjestelmän, jäljempänä ’ESSPROS-järjestelmä’, mukaisesti koottujen tilastojen toimittamista ja levittämistä koskevat määräajat.
            
         
               (2)
            
            
               Asetuksen (EY) N:o 458/2007 5 artiklan 1 kohdan mukaisesti jäsenvaltiot tekivät vuotta 2005 koskevan pilottitiedonkeruun nettososiaalietuuksia koskevan moduulin käyttöönottoa varten.
            
         
               (3)
            
            
               Kansallisesta pilottitiedonkeruusta tehdystä yhteenvedosta kävi ilmi, että hyvin suuri osa pilottitutkimuksista tuotti hyvän tuloksen, ja sen vuoksi olisi päätettävä täytäntöönpanotoimenpiteistä nettososiaalietuuksia koskevaan moduuliin liittyvän täysimittaisen tiedonkeruun käynnistämiseksi.
            
         
               (4)
            
            
               Nettososiaalietuuksia koskeva moduuli olisi koottava rajoitettua lähestymistapaa käyttäen, jotta edunsaajajoukko olisi sama kuin ESSPROS-perusjärjestelmän bruttososiaalietuuksia koskevassa tiedonkeruussa.
            
         
               (5)
            
            
               Asetuksen (EY) N:o 458/2007 7 artiklan 3 kohdan mukaan olisi päätettävä täytäntöönpanotoimenpiteistä, jotka koskevat ensimmäistä vuotta, jolta täydelliset tiedot kerätään, katettavien tietojen yksityiskohtaista luokitusta, käytettäviä määritelmiä sekä nettososiaalietuuksia koskevan moduulin tietojen levittämissääntöjä.
            
         
               (6)
            
            
               Tässä asetuksessa säädetyt toimenpiteet ovat Euroopan tilastojärjestelmää käsittelevän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   1.   Jäsenvaltioiden on toimitettava komissiolle (Eurostatille) vuosittain ESSPROS-järjestelmän nettososiaalietuuksia koskevaan moduuliin liittyvät tiedot. Viitejakso on kalenterivuosi.
   2.   Vuotta N koskevien tietojen sekä mahdollisten aiempia vuosia koskevien tarkistusten toimittamisen määräaika on 31 päivä joulukuuta vuonna N + 2.
   3.   Ensimmäinen viitevuosi, jolta täydelliset tiedot nettososiaalietuuksista kerätään, on 2010.
   2 artikla
   1.   Nettososiaalietuuksia koskevaan moduuliin sovellettavat määritelmät vahvistetaan liitteessä I.
   2.   Nettososiaalietuuksia koskevassa moduulissa käytettävät yksityiskohtaiset luokitukset vahvistetaan liitteessä II.
   3.   Nettososiaalietuuksia koskevan moduulin tietojen levittämissäännöt vahvistetaan liitteessä III.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 17 päivänä maaliskuuta 2011.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EUVL L 113, 30.4.2007, s. 3.
   
      LIITE I
      
         Nettososiaalietuuksia koskevaan moduuliin liittyvät määritelmät
      
      
                  1.
               
               
                  Sovelletaan asetuksen (EY) N:o 458/2007 2 artiklassa vahvistettuja määritelmiä.
               
            
                  2.
               
               
                  Sovelletaan komission asetuksen (EY) N:o 10/2008 (1) liitteessä I olevassa kohdassa ”1.3 Sosiaalisen suojelun järjestelmien menot” vahvistettuja määritelmiä.
               
            
                  3.
               
               
                  Lisäksi tässä asetuksessa sovelletaan seuraavia määritelmiä:
                  
                              3.1
                           
                           
                              ’nettososiaalietuuksilla (rajoitettu lähestymistapa)’ tarkoitetaan sosiaalietuuksia, joista on vähennetty etuuden saajien rahamääräisistä sosiaalietuuksista maksamat verot ja sosiaaliturvamaksut ja joihin on lisätty mahdolliset muut veroetuudet seuraavan kaavan mukaisesti:
                              Nettososiaalietuudet (rajoitettu lähestymistapa) = bruttososiaalietuudet* (1-AITR-AISCR) + muut veroetuudet
                              Muut veroetuudet olisi huomioitava nettososiaalietuuksia laskettaessa ainoastaan, jos niitä ei oteta suoraan huomioon AITR:ssä ja/tai AISCR:ssä;
                           
                        
                              3.2
                           
                           
                              ’etuuden (tai etuusryhmän) keskimääräisellä eritellyllä veroasteella (AITR)’ tarkoitetaan etuuden saajien etuudesta maksamien verojen summaa jaettuna etuudesta saadulla kokonaistulolla (eli bruttoetuudella);
                           
                        
                              3.3
                           
                           
                              ’etuuden (tai etuusryhmän) keskimääräisellä eritellyllä sosiaaliturvamaksuasteella (AISCR)’ tarkoitetaan etuuden saajien etuudesta maksamien sosiaaliturvamaksujen summaa jaettuna etuudesta saadulla kokonaistulolla (eli bruttoetuudella);
                           
                        
                              3.4
                           
                           
                              ’muulla veroetuudella’ tarkoitetaan sitä osaa veroetuuden kokonaisarvosta, joka liittyy sosiaalietuuksista maksettavia maksuja koskeviin huojennuksiin (ei sitä osaa, joka liittyy kaikista muista tulomuodoista maksettavia maksuja koskeviin huojennuksiin).
                           
                        
            
                  4.
               
               
                  Tämän asetuksen soveltamiseksi käytettävät yksityiskohtaiset määritelmät vahvistetaan komission ja jäsenvaltioiden yhdessä laatimassa ESSPROS-käsikirjassa.
               
            
         (1)  EUVL L 5, 9.1.2008, s. 3.
   
   
      LIITE II
      
         Nettososiaalietuuksia koskevaan moduuliin liittyvät yksityiskohtaiset luokitukset
      
      
                  1.
               
               
                  Sosiaalietuudet jaotellaan tarveharkintaisiin ja ei-tarveharkintaisiin etuuksiin. Sosiaalietuuksien luokitus tarkentuu sen perusteella, onko kyseessä toistuvana vai kertasuorituksena maksettava rahaetuus:
                  
                              —
                           
                           
                              Sosiaalietuudet,
                           
                        
                              —
                           
                           
                              Ei-tarveharkintaiset sosiaalietuudet,
                           
                        
                              —
                           
                           
                              Ei-tarveharkintaiset rahaetuudet;
                           
                        
                              —
                           
                           
                              Ei-tarveharkintaiset toistuvasti suoritettavat rahaetuudet,
                           
                        
                              —
                           
                           
                              Ei-tarveharkintaiset kertasuoritteiset rahaetuudet,
                           
                        
                              —
                           
                           
                              Tarveharkintaiset sosiaalietuudet,
                           
                        
                              —
                           
                           
                              Tarveharkintaiset rahaetuudet,
                           
                        
                              —
                           
                           
                              Tarveharkintaiset toistuvasti suoritettavat rahaetuudet,
                           
                        
                              —
                           
                           
                              Tarveharkintaiset kertasuoritteiset rahaetuudet.
                           
                        
            
                  2.
               
               
                  Etuudet jaotellaan asetuksen (EY) N:o 458/2007 2 artiklan b alakohdassa tarkoitettujen kohderyhmien perusteella. Yksityiskohtainen luokitus aggregoidaan ensimmäisen tason luokitukseksi seuraavan jaottelun mukaisesti:
                  
                              —
                           
                           
                              Sairaus/terveys,
                           
                        
                              —
                           
                           
                              Toimintarajoitteisuus,
                           
                        
                              —
                           
                           
                              Vanhuus,
                           
                        
                              —
                           
                           
                              Leski ja muut edunsaajat,
                           
                        
                              —
                           
                           
                              Perhe/lapset,
                           
                        
                              —
                           
                           
                              Työttömyys,
                           
                        
                              —
                           
                           
                              Asuminen,
                           
                        
                              —
                           
                           
                              Sosiaalinen syrjäytyminen (muualla luokittelematon).
                           
                        
            
   
      LIITE III
      
         Nettososiaalietuuksia koskevaan moduuliin liittyvien tietojen levittämissäännöt
      
      
                  1.
               
               
                  Eurostat julkaisee tiedot jäsenvaltioittain vasta, kun ne on koottu yhteen järjestelmien tasolla vähintään seuraavasti:
                  
                              —
                           
                           
                              nettososiaalietuudet yhteensä,
                           
                        
                              —
                           
                           
                              sellaisten sosiaalietuuksien osuus, joista maksetaan veroja ja/tai sosiaaliturvamaksuja,
                           
                        
                              —
                           
                           
                              nettososiaalietuudet kohderyhmien mukaan,
                           
                        
                              —
                           
                           
                              tarveharkintaiset ja ei-tarveharkintaiset etuudet.
                           
                        
            
                  2.
               
               
                  Pyydettäessä komissio (Eurostat) toimittaa erityisille käyttäjille (ESSPROS-tietoja kokoaville kansallisille viranomaisille, komission yksiköille ja kansainvälisille elimille) yksityiskohtaiset tiedot järjestelmäkohtaisesti ja jäsenvaltioittain.
               
            
                  3.
               
               
                  Jos asianomainen jäsenvaltio suostuu kaikkien tietojen levittämiseen, erityiset käyttäjät saavat julkaista järjestelmäkohtaisia tietoja.
               
            
                  4.
               
               
                  Jos asianomainen jäsenvaltio ei suostu kaikkien tietojen levittämiseen, erityiset käyttäjät saavat julkaista järjestelmien tasolla yhteen koottuja tietoja. Tietojen kokoamisessa yhteen järjestelmien tasolla noudatetaan asianomaisen jäsenvaltion vahvistamia levittämissääntöjä.